Document ID: /roh_data/filtered/fineweb-2-filterrobots_roh.jsonl.gz/19478

cuntegn
Lantsch
La vita returna puspè en las stanzas da scola
Il lung temp senza scola è a fin. Durant otg emnas han ils scolars stuì star a chasa, emprender sin distanza sur il computer, ed ils amis da scola – han els betg pudì vesair. Ussa sa mida quai puspè. Oz è l’emprim di da scola suenter il «lockdown». RTR fa ina visita en scola primara a Lantsch.
Per pudair instruir ston las scolas resguardar diversas reglas. Uschia ston scolastas e scolasts tegnair en la distanza da dus meters cun ils scolars. Per far quai, po la scola a Lantsch tranter auter duvrar il suttetg da la scola, ina stanza che vegn uschiglio duvrada per sesidas ed infurmaziuns publicas.